b'\n_START_ARTICLE_\nKlibanarios (vzhodnorimska voja\xc5\xa1ka enota)\n_START_PARAGRAPH_\nKlibanarii so bili elitna konjeni\xc5\xa1ka voja\xc5\xa1ka enota uvedena v Rimskem imperiju v 3. stoletju. Podobni so bili bolj znanim katafraktom. Pomen izraza izhaja iz gr\xc5\xa1ke besede Klivanoforoi, kar pomeni "nosilci pe\xc4\x8di". Tako so bili poimenovani zaradi tega, ker so bili podobno kot katafraktarii povsem prekriti z \xc5\xbeeleznim oklepom, ki se je na bojnem polju hitro segrel do visokih temperatur. Druga teorija je, da ime izhaja iz iranske enote perzijskega katafrakra "Grivpanvar" kar pomeni nosilec vratnega \xc5\xa1\xc4\x8ditnika (Sred. perz.: Griva-e pana varaer)._NEWLINE_Grivpanvari oziroma klibanarii so bili bolje opremljeni od katafraktov, predstavljali so najte\xc5\xbejo konjeni\xc5\xa1ko enoto anti\xc4\x8dnega sveta. Rimski imperij jih je za\xc4\x8del uporabljati po vzoru perzijskih vojsk, najbolj so bili priljubljeni v vzhodnih provincah, pojavili pa so se tudi v cesarski vojski zahodnega rimskega imperija po delitvi rimske dr\xc5\xbeave.'